Source: http://www.vssr.sk/clanok-z-titulky/novela-zakona-o-statnej-sprave-v-skolstve-a-skolskej-samosprave-a-novela-skolskeho-zakona-2018.htm/
Timestamp: 2019-03-24 17:40:39+00:00
Document Index: 9551069

Matched Legal Cases: ['§ 39', '§ 3', '§ 3', '§ 3', '§ 12', '§ 9', '§ 10', '§ 3']

Od 1. januára 2019 nadobúdajú účinnosť zmeny zákona o štátnej správe v školstve a školskej samospráve a zákona o výchove a vzdelávaní (školský zákon).
V krátkom príspevku upozorníme na novelu zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov (ďalej len „novela zákona č. 596/2003 Z. z.“) a zákona č. 245/2008 Z. z. o výchove a vzdelávaní (školský zákon), ktorá nadobúda účinnosť dňom vyhlásenia v Zbierke zákonov v jednom bode – v § 39hb ods. 2 a v ďalších bodoch 1. januára 2019.
Novela zákona č. 245/2008 Z. z. o výchove a vzdelávaní (školský zákon) je veľmi stručná a podľa dôvodovej správy sa ňou len upravujú podmienky prijímacieho konania pre školský rok 2019/2020 pre strednú umeleckú školu a školu úžitkového výtvarníctva v súvislosti s ich transformáciou na školu umeleckého priemyslu a v nadväznosti na vznik novej skupiny študijných odborov, v ktorých môže škola umeleckého priemyslu poskytovať výchovu a vzdelávanie.
Novela zákona č. 596/2003 Z. z. prináša tieto podstatné zmeny:
Podľa zákona č. 596/2003 Z. z. má zriaďovateľ povinnosť odvolať riaditeľa školy (§ 3 ods. 7) a možnosť odvolať riaditeľa školy (§ 3 ods. 8). Ani v jednom z týchto prípadov nie je stanovená lehota, dokedy je zriaďovateľ povinný alebo oprávnený riaditeľa školy odvolať. Práve novela zákona č. 596/2003 Z. z. dopĺňa tieto lehoty, avšak len v prípade povinnosti zriaďovateľa odvolať riaditeľa školy.
Po novele zákona č. 596/2003 Z. z., podľa § 3 ods. 7 v spojitosti s ods. 17 zriaďovateľ odvolá riaditeľa školy, ak bol právoplatne odsúdený za úmyselný trestný čin alebo na návrh hlavného školského inšpektora [§ 12 ods. 3 písm. f)] najneskôr do 30 dní odo dňa, v ktorom došlo k rozhodujúcej skutočnosti. Zriaďovateľ odvolá riaditeľa školy za porušenie povinností a obmedzení vyplývajúcich z osobitného predpisu (§ 9 a § 10 zákona č. 552/2003 Z. z.) alebo za závažné porušenie všeobecne záväzných právnych predpisov najneskôr do 15 dní odo dňa, v ktorom sa príslušná rada školy vyjadrila, alebo najneskôr do 15 dní od uplynutia lehoty podľa § 3 ods. 9 zákona č. 596/2003 Z. z. [Ak zriaďovateľ odvoláva riaditeľa školy podľa odseku 7 písm. b) a c) a odseku 8 písm. b) a c), vyžaduje sa vyjadrenie príslušnej rady školy. Ak príslušná rada školy nepredloží vyjadrenie zriaďovateľovi do 15 dní od doručenia žiadosti o vyjadrenie, zriaďovateľ môže riaditeľa školy odvolať aj bez vyjadrenia príslušnej rady školy.)
Príspevok je uvedený v skrátenom znení, celé znenie aj so vzorom štatútu obce nájdete tu.
Dátum publikácie: 26. 12. 2018